Gestrande Ier se familie begin geldinsameling | Maroela Media
Stanley Currie, die man van Noord-Ierland wat in Suid-Afrika gestrand is nadat hy van alles beroof is. Foto Facebook
Familie van die Ier wat in Suid-Afrika gestrand is nadat hy vergeefs hierheen gekom het om liefde te vind, het reeds meer as 135% van hul teiken deur skarefinansiering ingesamel om vir sy tydelike versorging en vliegtuigkaartjie huis toe te betaal.
Stanley Currie (66), afkomstig van die dorp Cookstown in Noord-Ierland, het op Sondag 30 Desember 'n vlug van Dublin, Ierland, na Johannesburg met 'n eenrigtingkaartjie gehaal om 'n vrou te ontmoet met wie hy glo twee jaar lank aanlyn gesels het. Hy het 'n groot bedrag kontant by hom gehad.
Die familie kon Stanley van toe af nie opspoor nie nadat sy selfoon afgeskakel is. 'n Soektog na hom is van stapel gestuur en hy is Maandag in Edenvale opgespoor.
"Hy is van al sy besittings, paspoort en geld beroof," skryf Sian Currie op die webwerf Justgiving.com. "Ons moet Stanley in 'n hotel laat bly tot sy noodpaspoort uitgereik kan word en ons hom so gou moontlik by die huis kan kry.
"Hy het 'n week lank in die strate van Suid-Afrika rondgedwaal met geen kos of water nie en ontvang op die oomblik mediese behandeling."
Sy familie se pleidooi het nie op dowe ore geval nie, want teen Donderdagoggend het 62 ondersteuners reeds £1 352 (sowat R24 000) bygedra, 35% meer as hul teiken van £1 000.
Edenvale Noord-Ierland Stanley Currie
Hoe kry n besoeker aan ons land dit reg om net met n eenrigting kaartjie die land in te kom? Vra net hoe werk dit?
En waar is die liefde van sy lewe. Moes sy hom nie op die lughawe ontmoet het nie.
Nou waar is die 2 jaar liefde van sy lewe dan nou heen, wat soek jy in daai area, of is dit maar net weer n scam gewees om die man te beroof as hy hier aankom met al daai geld ??
Die buite landers wil mos nie glo wat in SA aan die gang is nie. Hulle dink ons joke, wel dat dit vir hulle nog n duur les wees en dat hulle oe so bietjie oop gaan,
Snaaks hoe almal nou sê hy moet n les leer en en en, maar toe daai 19jarige van SA die wet in China OORTREE het, moes almal spring om te help, want shame. Maar die onskuldige man moet n les leer. Ja nee, thumbs up Saffas, thumbs up.